16 ຄົນ ເສຍຊີວິດ ຍ້ອນແຜ່ນດິນໄຫວ ຢູ່ອີຕາລີ
ພວກ​ກູ້​ໄພໄດ້​ອອກ​ໄປ​ປະຕິບັດ​ງານ​ ທີ່​ບ່ອນ​ເກີດ​ເຫດ ​ຊ່ວຍ​ພວກ​ຄົນ​ທີ່​ຕົກ​ຄ້າງ​ຢູ່​ຕາມກອງ​ຊາກ​​ຫັກ​ພັງ​ຂອງ​ບ້ານ​ເຮືອນ ແລະໂຮງຈັກໂຮງງານ.
ແຜ່ນດິນໄຫວຮ້າຍແຮງ  ທີ່ປະທະພາກເໜືອຂອງອິຕາລີ ໄດ້ຍັງຜົນໃຫ້ມີຜູ້ເສຍຊີວິດຢ່າງໜ້ອຍ 16 ຄົນ ຊຶ່ງຕິດຕາມມາຫຼັງຈາກເກີດແຜ່ນດິນໄຫວ ເຖິງຂັ້ນເສຍຊີວິດເຊ່ນກັນ ໃນເຂດດຽວກັນນັ້ນ ເມື່ອວັນທີ 20 ເດືອນນີ້ ເຈົ້າໜ້າທີ່ກ່າວວ່າ ອີກ 350 ຄົນ ໄດ້ຮັບບາດເຈັບ ໃນເຫດແຜ່ນດິນໄຫວ ແຮງຂະໜາດ 5 8 ຣິກເຕີ ເມື່ອວັນອັງຄານວານນີ້ ທີ່ມີຈຸດສູນກາງຢູ່ໃນເຂດ Emillia-Romagna ລະຫວ່າງກາງເມືອງ Modena ແລະ Ferrara ນັ້ນ ແຮງສັ່ນສະເທືອນແມ່ນຮູ້ສຶກໄດ້ ໃນເຂດສ່ວນໃຫຍ່ຂອງພາກກາງແລະ ພາກເໜືອຂອງອິຕາລີ ໂຮມທັງເມືອງ Milan ທີ່ສໍາຄັນນັ້ນນໍາ ຫລັງຈາກແຜ່ນດິນໄຫວຄັ້ງໃຫຍ່ນັ້ນແລ້ວ ກໍໄດ້ມີແຜ່ນດິນໄຫວຂະໜາດແຮງສົມຄວນ ຕິດຕາມມາຫຼາຍບັ້ນໃນຂົງເຂດດັ່ງກ່າວ ພວກກູ້ໄພ ໄດ້ອອກໄປປະຕິບັດງານທີ່ບ່ອນເກີດເຫດ ພະຍາຍາມຊ່ວຍ ເອົາພວກຄົນທີ່ຕິດຄ້າງຢູ່ຕາມກອງຊາກຫັກພັງຂອງບ້ານເຮືອນ ໂຮງງານ ແລະວັດຕ່າງໆ ແຜ່ນດິນໄຫວເມື່ອວັນອັງຄານວານນີ້ ແມ່ນເກີດຂຶ້ນ ປະມານ 58 ກິໂລແມດ ທາງທິດຕາເວັນອອກຂອງເມືອງ Parma ບ່ອນທີ່ອິຕາລີມີກໍານົດຈະແຂ່ງຂັນກິລາບານເຕະກັບທີມ Luxembourg ໃນຕອນບ່າຍມື້ດຽວກັນສົ່ງຜົນໃຫ້ພວກເຈົ້າໜ້າທີ່ ຕ້ອງໄດ້ລົບລ້າງການແຂ່ງຂັນ ເມື່ອນຶ່ງອາທິດກວ່າຜ່ານມານີ້ ກໍໄດ້ເກີດແຜ່ນດິນໄຫວ ແຮງເຖິງ 6 0 ຣິກເຕີ ຢູ່ໃນເຂດດຽວກັນ ທີ່ຍັງຜົນໃຫ້ເຈັດຄົນເສຍຊີວິດ ທໍາລາຍໂຮງຈັກໂຮງງານ ແລະສະຖານທີ່ປະວັດສາດຕ່າງໆ ແລະຊາວບ້ານຊາວເມືອງ ຫຼາຍຄົນບໍ່ມີບ້ານຢູ່ອາໄສ ນອກນີ້ແລ້ວ ໄພແຜ່ນດິນໄຫວດັ່ງກ່າວຍັງສ້າງຄວາມເສຍ ຫາຍມູນຄ່າຫຼາຍລ້ານໂດລາ ຕໍ່ວົງການກະເສດຂອງຂົງເຂດ ຊຶ່ງເປັນແຫຼ່ງຜະລິດເນີຍແຂງ Parmigiano Reggiano ທີ່ມີຊື່ສຽງຂອງອິຕາລີ